Birt þann 5. júlí , 2012 | Höfundur : Nörd Norðursins Skráning er hafin í Nexus á forkynningarmót fyrir Magic 2013 , nýjustu seríuna í Magic the Gathering sem er eitt elsta og vinsælasta safnkortaspilið í dag . Mótið verður haldið sunnudaginn 8. júlí kl. 11:00 í spilasal Hugleikjafélag Reykjavíkur og er aðgangseyrir 4.500 kr. og fylgja sex Magic 2013 pakkar með . Skráningu lýkur næstkomandi sunnudag kl. 11:45 og mun fyrsta umferðin í mótin byrja u.þ.b. hálftíma síðar . Þátttakendur fá 40 mínútur til að setja saman spilastokk úr spilum sínum og síðan eru spilaðar 4 - 5 umferðir . Efstu átta eftir það , spila útslátt þar til einn stendur eftir sem sigurvegari . Áætlað er að mótinu ljúki kl. 19 . Forkynningarmót í Magic eru haldin á rúmlega þriggja mánaða fresti og þau eru tilvalin fyrir þá sem spila ekki reglulega á Magic-mótum Nexus , því ekki þarf að koma með eigin spil , heldur eingöngu verður spilað með spilum úr pökkum sem eru opnaðir á staðnum Allir sem taka þátt fá sérstakt forkynningar spil , sem að þessu sinni verður spilið Xathrid Gorgon . Vegleg verðlaun eru í boði í formi Booster pakka fyrir efstu sætin .